Ured visokog predstavnika za Bosnu i Hercegovinu

Ured visokog predstavnika za Bosnu i Hercegovinu ( – OHR) jest vodeća organizacija za civilni aspekt implementacije mira u Bosni i Hercegovini.

Glavno sjedište OHR-a je u Sarajevu. Visoki predstavnik, njegov Prvi zamjenik, te njihovi kabineti su također smješteni u Sarajevu. Pored njih u sarajevskom uredu također su smješteni Politički odjel, Ekonomska jedinica za tranziciju, Pravni odjel, Odjel za administrativno-finansijske poslove i kadrovska pitanja, te Pres-ured.

Postoje i dva regionalna ureda, u Banjaluci i Mostaru, arbitražni ured u Brčkom, te satelitski ured u Bratuncu. Predstavništvo OHR-a u Briselu koordinira sa međunarodnim organizacijama van Bosne i Hercegovine.

Visoki predstavnik za Bosnu i Hercegovinu
Daytonskim mirovnim sporazumom, koji je potpisan 1995. godine, visoki predstavnik je u ime međunarodne zajednice zadužen da nadgleda provedbu civilnih aspekata Mirovnog sporazuma u Bosni i Hercegovini. Visoki predstavnik također ima zadatak da koordinira aktivnosti međunarodnih civilnih organizacija i agencija koje djeluju u zemlji.

Mandat visokog predstavnika preciziran je u Aneksu 10, u kojem se visoki predstavnik proglašava konačnim autoritetom u zemlji za tumačenje sporazuma o implementaciji civilnog dijela mirovnog ugovora. Vijeće za provedbu mira (PIC), koje čini grupa od 55 zemalja i međunarodnih organizacija koje sponzoriraju i vode proces implementacije mira, kasnije je dalje razradilo njegov mandat. Visoki predstavnik nema nadležnost nad vojnim Stabilizacijskim snagama (SFOR), koje su pod vođstvom NATO-a.

Visokog predstavnika predlaže Upravni odbor PIC-a, a imenovanje potvrđuje Vijeće sigurnosti Ujedinjenih nacija, koje je odobrilo i Dejtonski mirovni sporazum kao i raspoređivanje međunarodnih vojnika u Bosni i Hercegovini.

Trenutni vršilac ove funkcije je Christian Schmidt.

 Uslovi za zatvaranje Ureda visokog predstavnika 
U februaru 2008. Vijeće za provedbu mira (PIC) postavilo je uslove za zatvaranje OHR-a, tkz. "Program 5+2". Dugoročni cilj PIC-a i OHR-a jeste da Bosna i Hercegovina postane “mirna samoodrživa zemlja koja je nepovratno na putu evropske integracije”. U tom kontekstu, postoji nekoliko dugoročnih ciljeva koje Upravni odbor Vijeća za provedbu mira smatra suštinskim za stvaranje mirne i samoodržive zemlje. Najvažnijim pitanjima smatrati će se ciljevi koje organi BiH treba da realiziraju prije nego što tranzicija bude moguća. Sa dugačkog spiska poznatih prioriteta, izdvojili smo samo ona pitanja koja su ključna za tranziciju, tj. za zatvaranje OHR-a.

Ta pitanja su:

 Prihvatljivo i održivo rješenje pitanja raspodjele imovine između države i drugih razina vlasti;
 Prihvatljivo i održivo rješenje za vojnu imovinu;
 Potpuna provedba Konačne odluke za Brčko;
 Fiskalna održivost (promovirana putem Sporazuma o utvrđivanju stalne metodologije za utvrđivanje koeficijenata za raspodjelu sredstava UINO-a i osnivanje Nacionalnog fiskalnog vijeća);
 Zaživljavanje vladavine prava (demonstrirano putem usvajanja Državne strategije za ratne zločine, donošenjem Zakona o strancima i azilu i usvajanjem Državne strategije za reformu sektora pravosuđa).

Pored ovih ciljeva, Upravni odbor Vijeća za provedbu mira je također utvrdio dva uvjeta koje treba ispuniti prije zatvaranja OHR-a:

 potpisivanje Sporazuma o stabilizaciji i pridruživanju (SSP);
 pozitivna procjena situacije u BiH od strane Upravnog odbora PIC-a, jer su od suštinskog su značaja prije tranzicije.

Dodatni nepisani uslov koji treba da se sprovede kroz konačni uslov "procjene Upravnog odbora PIC-a", kasnije usvojene od SAD-a i nekih zemalja EU:

 reforma ustava u skladu sa odlukom Evropskog suda za ljudska prava iz decembra 2009.

Upravni odbor Vijeća za provedbu mira smatra da je zatvaranje OHR-a preduvjet za članstvo u EU, pa čak i za kandidatski status.

Spisak visokih predstavnika
 # Službenik Životni vijek Mandat DržavaOdDoTrajanje 1 100px Carl Bildt (rođen 1949) 14. decembar 1995. 17. juni 1997.551 dan  2 100px Carlos Westendorp (rođen 1937) 18. juni 1997. 17. august 1999.790 dana 3 100px Wolfgang Petritsch (rođen 1947) 18. august 1999. 26. maj 2002.1012 dana  4 100px Paddy Ashdown 1941–2018. 27. maj 2002. 31. januar 2006.1345 dana  5 100px Christian Schwarz-Schilling (rođen 1930) 1. februar 2006. 30. juni 2007.514 dana 6 100px Miroslav Lajčák (rođen 1963) 1. juli 2007. 28. februar 2009.608 dana 7 100px Valentin Inzko (rođen 1949) 1. mart 2009. 31. juli 2021.4535 dana 8 100px Christian Schmidt (rođen 1957) 1. august 2021. trenutno 

 Spisak zamjenika visokog predstavnika 

 Prvi zamjenici visokog predstavnika 
Drugorangirani zvaničnik u Uredu visokog predstavnika nosi titulu "Prvi zamjenik visokog predstavnika". Dugi niz godina, pojedinac koji obavlja ovu poziciju je službenik Vlade Sjedinjenih Američkih Država, u većini slučajeva službenik službe vanjskih poslova State Deparment-a SAD-a. Prvi zamjenik visokog predstavnika također obnaša funkciju Međunarodnog supervizora za Brčko od 2007.
#SlužbenikMandatDržavaOdDoPrvi zamjenik visokog predstavnika1.Michael Steinerjanuar 1996.juli 1997.2.Jacques Paul Kleinjuli 1997.17. juli 1999.3.Ralph Johnson17. juli 1999.17. juli 2001.4.Donald S. Hays17. juli 2001.mart 2006.5.Lawrence Butlermart 2006.januar 2007.Prvi zamjenik visokog predstavnika i Međunarodni supervizor za Brčko6.Raffi Gregorianjanuar 2007.31. juli 2010.7.Roderick W. Moore20. septembar 2010.21. oktobar 2013.8.Tamir G. Waser21. oktobar 2013.august 2014.9.David M. Robinson1. septembar 2014.2. septembar 2015.10.Bruce G. Berton2. septembar 2015.oktobar 2017.11.Dennis W. Hearneoktobar 2017.novembar 2018.12.Michael Scanlanfebruar 2019.30. juni 2022.13.Jonathan Mennuti30. juni 2022.13. august 2024.14.Louis Crishock13. august 2024.trenutno

 Viši zamjenici visokog predstavnika 
Bivši trećerangirani zvaničnik u Uredu visokog predstavnika nosio je titulu "Viši zamjenik visokog predstavnika". Pojedinac koji je objavljao ovu funkciju bio je iz zemalja Evropske unije i bio je angažiran na pitanjima vezanim za reformu odbrane i obavještajnog sektora, poduzimanju napora usmjerenih na jačanje zajedničkih institucija, reformu javne uprave, reformu medija i uspostavu Javnog RTV sistema u skladu sa standardima EU, razvoju civilnog društva u BiH, kao i za pitanja koja se odnose na djecu i mlade. Ova pozicija je ukinuta nakon kraja mandata Petera Bas-Backera u julu 2007.
#SlužbenikMandatDržavaOdDo1.Gerd Wagnerjuli 1997.septembar 1997.2.Hanns H. Schumachernovembar 1997.juli 1999.3.Matei Hoffmannoktobar 1999.oktobar 2000.4.Mattias Sonnoktobar 2000.juli 2002.5.Gerhard E. Schrömbgensjuli 2002.august 2003.6.Bernard Fassieraugust 2002.decembar 2004.7.Werner Wnendtaugust 2003.maj 2005.8.Martin Neyjuni 2005.februar 2006.9.Peter Bas-Backerfebruar 2006.juli 2007.

 Napomene 

 Reference 

Vanjski linkovi
Zvanični sajt

Kategorija:Politika Bosne i Hercegovine
Kategorija:Visoki predstavnici za Bosnu i Hercegovinu
Kategorija:Vanjska politika Evropske unije
Kategorija:1995. u Bosni i Hercegovini